Қайырлы күн, құрметті қонақтар! Бүгін бізде қонақта мектебіміздің серіктестері Қарағанды экономикалық университетінің «экология және бағалау» кафедрасының меңгерушісі, химия ғылымдарының докторы Байкенова Гульжан Гаусильиевна, осы білім ордасының доценті химия ғылымдарының кандидаты Оспанова Гулнар Куантайевна. Қаламыздағы Біріккен Ұлттар ұйымының еріктісі Шыңғыс Серікболұлы Даданбаев қатысып отыр.

 Жастардың экологиялық көзқарасын, санасын, табиғатқа үлкен парасаттылық, жауапкершілік қарым – қатынасын қалыптастыру, табиғатқа деген жанашырлықты адам бойына сіңіру біздің мақсатымыз. Мектеп – интернатының даму бағдарламасының бір бағыты экологиялық бағыт. Басты міндеттеріміз Өмірде және нақты іс әрекетінде экологиялық білімді қолдана білу, іскерлікке төселу; табиғатты қорғау және өзгертуге байланысты оқушыларды жаппай қоғамдық пайдалы еңбекке баулу. Мамандыққа бағдарлау. Экологиялық білімді насихаттау. Жастардың бойына экологиялық мәдениет дағдысын қалыптастыру.

Осы міндеттерді іске асыру барысында біраз жұмыстар атқарылды. Экоагрокешен бағдарламасы дайындалып, бекітілді. Осы бағдарлама негізінде бірнеше жобалар іске асырылды. Олар «Экотуризим», «ЖасылОтан» баспасы, «Гүлзар», «Экошоп», «Экосаябақ», «Экоойын», т.б. Оның нәтижесін өздеріңіз шеберлік сыныптарда, экопавильон, көрмелерде, бейнефильмде байқадыңыздар.

 Осы бағытты тереңірек дамыту, ғылыми тұрғыда жандандыру мақсатында 2019 жылдың мамыр айында Қарағанды экономикалық университетінің экология және бағалау факультетімен мемарандумға отырған болатынбыз. Олай болса сөзді КЭУ «экология и бағалау» факультетінің меңгерушісі Байкенова Гульжан Гаусальиевнаға беруге рұқсат етіңіздер.

Мектебімізде білім беру жүйесін ғылыми-әдістемелік сүйемелдеу үшін бұл білім ордасымен жұмысымызды әрі қарай жүргізіп, оқушыларымыздың ғылыми, іздену бағытындағы жұмыстарын, толықтырамыз. Эколог мамандығын тереңірек біліп, тануға бағыттаймыз деген ойдамын.

Экологиялық білім мен тәрбие беру қазіргі кезде барлық ғылымдар саласымен сабақтастықта әрекет ететін кешенді ғылымға айналуда. Ендеше оқушы бойына экологиялық білім мен тәрбиені

интеграция ұстанымы арқылы жаратылыстану пәндері (биология, химия, география, физика, т.б) мен гуманитарлық пәндер (әдебиет, тарих, қоғамтану т.б) арқылы жүзеге асыру тиімді әдіс болмақ.

 Бүгінгі «Жас аграном» атты шеберлік сыныпта көргендеріңіздей 8-9 сынып оқушылары осы бағытта алған білімдерін төменгі сынып оқушыларымен бөлісуде, үйретуде. Қаламыздағы №16 лингвистикалық мектептен ұсыныстар түсіп, оқушылар тәжірибе алмасу жұмыстарын жүргізуде.

 Аграном мамандығын тереңірек білуде бізге әрине жоғарғы оқу орындарының мамандары қажеті анық. Осы бағытта біз НұрСұлтан қаласының С.Сейфуллин атындағы Қазақ аграрлық техникалық университетімен серіктестік орнату мақсатында байланысқа шыққан болатынбыз.

КазАграрлық университетімен Меморандумға отырып, жұмыс бағытымызды сәуір айында бекітеміз деп жоспарладық.

Сөзімнің басында айтқандай бүгін бізде қонақта қаламыздың «Жас кәсіпкер -2017» номинациясының иегері, «Кемел» білім беру орталығының директоры, қаламыздағы БҰҰ еріктісі Ш.Даданбаев та осы мектеп интернатының түлегі. Шыңғыс Серікболұлы өмірден өз орынын таба біліп, аз да болса тәжірибесімен мектеп оқушыларын болашаққа бағдарлауда көптеген жұмыстар атқаруда. Осы мектеп – интернатының оқушыларына көмектесудегі алға қойған мақсаты, бағыттары туралы білу үшін сөзді өзіне берейін.

Осы бағытта біздің қаламыздағы педагогикалық колледжбен де серіктестікте жұмыс атқарамыз. 9 бастауыш сыныбына колледждің 3-4 курс студенттері волонтерлық жұмыстар атқаруда. Міндеттері инттернат оқушыларының ой өрісін дамыту, білімдерін көтеру мақсатында әртүрлі іс шаралар ұйымдастырып, өткізеді. Жаңа Шыңғыс Серікболұлы айтқандай жас еріктілермен де мектебімізде бағыттау, үйрету, ой бөлісу мақсатында семинар, тренингтер жүргізіледі.

Қорыта келе, Экологиялық тәрбие оқушылардың - табиғатқа жаңаша көзқарасын қалыптастырып, әр түрлі нысандарда жүргізіліп, жеке тұлғаның эмоциялық сезімдік әлемін қалыптастыруға бағытталып, адамгершілік, жауапкершілік қасиеттерін жетілдіреді. Құрметті қонақтар, әріптестер баяндаушыларға сұрақтарыңыз болса, қоюға рұқсат.

Құрметті қонақтар, форумға қатысушылар сөзімді қорытындылай келе, бүгінгі өткізілген форумдаы іс шаралардың нәтижесінде отырыстың шешімін оқуға рұқсат етіңіздер.

1. Жаратылыстану пәндері арқылы оқушылардың экологиялық білімдерін жетілдіру.
2. ЖББ лингвистикалық бағыттағы №16 мектеп ауласына раушан гүлін өсіруде оңтайлы әдістерімен тәжірибе алмасып, бөлісу.
3. НұрСұлтан қаласындағы С.Сефуллин атындағы Қазақ аграрлық университетімен серіктестік жұмысы сәуір айында жоспарланып бекітілсін.